HAAPSALU LINNAVOLIKOGU
NELJANDA KOOSSEISU

ISTUNGI P R O T O K O L L

Haapsalu,							04. november 2002 nr 1

Istungi algus kell 16.00, lõpp kell 17.45.

Istungi päevakorra esimest punkti juhatas Haapsalu linna valimiskomisjoni esimees Kristel
Jupits.
Istungi teisest päevakorrapunktist alates juhatas istungit volikogu esimees Andres Ammas.
Protokollis volikogu peaspetsialist Elvi Puda.

Võttis osa 20 volikogu liiget, puudus 1 (kvoorumileht lisatud).
Osalejate registreerimisleht lisatud.
Istungi juhataja Kristel Jupits tutvustas Haapsalu linna valimiskomisjoni liikmeid registreerimisleht lisatud).

Läbirääkimised päevakorra asjus. 
KUULATI
Haapsalu linna valimiskomisjoni esimeest Kristel Jupitsat, kes luges ette esimese istungi päevakorra projekti.
Küsimusi ei esitatud.

Haapsalu linna valimiskomisjoni esimees Kristel Jupits pani hääletamisele ettepaneku kinnitada esitatud päevakord.

HÄÄLETATI: 
poolt 20 volikogu liiget.

Kinnitati järgmine päevakord:
1. Haapsalu Linnavolikogu esimehe valimine.
Ettekandja			Haapsalu linna valimiskomisjoni esimees

2. Haapsalu Linnavolikogu aseesimehe valimine.
Ettekandja			volikogu esimees

3. Linnavalitsuse lahkumispalve esitamine.
Ettekandja			volikogu esimees

Päevakorrapunkt nr 1

Haapsalu Linnavolikogu esimehe valimine

KUULATI Haapsalu linna valimiskomisjoni esimees Kristel Jupitsat, kes tutvustas linnavolikogu esimehe valimise korda. Salajase hääletamise viis läbi Haapsalu linna valimiskomisjon.

Volikogu esimehe kandidaatide esitamine.
KUULATI volikogu liiget Toivo Heina, kes esitas Isamaaliidu ja Res Publica koalitsioonilepingu põhjal ühise kandidaadina volikogu esimehe kohale Andres Ammase (kirjalik nõusolek protokolli juures).

Teisi ettepanekuid ei esitatud.

Istungi juhataja Kristel Jupits tegi ettepaneku sulgeda kandidaatide ülesseadmise nimekiri.
HÄÄLETATI: poolt 20 volikogu liiget, vastu ei hääletatud.

Haapsalu linna valimiskomisjoni liikmed jagasid allkirja vastu (valimiskomisjoni protokolli juures) välja hääletamissedelid.
Viidi läbi salajane hääletamine.

Volikogu liige Sulev Vare esitas peale hääletamissedelite kasti laskmist suulise protesti ja nõudis uue salajase hääletamise läbiviimist. Hr Vare väitis, et volikogu liige Märt Maiste lasi valimiskasti rohkem kui ühe hääletamissedeli.

Valimiskomisjoni esimees Kristel Jupits tegi ettepaneku lugeda valimiskasti lastud sedelid üle ja peale sedelite ülelugemist teatas, et välja jagati 20 sedelit ja valimiskastis on 20 valimissedelit.

Volikogu liige Vare nõudis nimetatud sedelite hävitamist ja uute sedelite väljajagamist, et viia läbi uus hääletamine.

Valimiskomisjon pidas nõu.
Kell 16.45 teatas valimiskomisjoni esimees Kristel Jupits, et komisjon vaatas läbi volikogu liikme Vare protesti ja otsustati see rahuldada.
Kordushääletuse protseduur toimus algusest peale.
Ülesseatud kandidaat oli endiselt Andres Ammas.

Kristel Jupits tutvustas veel kord valimise protseduuri ja teatas, et hääletajad lasevad ükshaaval paberiga kaetud valimiskasti vaid enda hääletamise sedeli.

Haapsalu linna valimiskomisjon viis läbi volikogu esimehe valimiseks salajase hääletamise.

KUULATI valimiskomisjoni liige Andres Rüütelit, kes luges ette valimiskomisjoni 04.11.2002 protokolli nr 8 (koopia protokolli juures).
Andres Ammase poolt hääletas 17 volikogu liiget, vastu 3 volikogu liiget.

Seega kogus kandidaat Andres Ammas koosseisu häälteenamuse ja osutus valituks Haapsalu Linnavolikogu esimehe ametikohale.
Proteste salajase hääletamise läbiviimise kohta ei esitatud.

KUULATI istungi juhatajat Kristel Jupitsat, kes luges ette Haapsalu linna valimiskomisjoni otsuse nr 12 “Haapsalu Linnavolikogu esimehe valimine” (koopia protokolli juures).

Istungi juhataja Haapsalu linna valimiskomisjoni esimees Kristel Jupits andis volikogu istungi juhtimise üle volikogu esimehele Andres Ammasele.

KUULATI volikogu esimeest Andres Ammast, kes tänas volikogu suure toetuse eest. See amet on suur au ja vastutus. 
Haapsalu Linnavolikogu on töötanud 1993. aastast peale hr Ülo Uluotsa ja Andres Lipstoki juhtimisel. Töötatud on professionaalselt, sihipäraselt ja tõsiselt. Luban, et püüan eelkäijate tasakaalukat ja konkreetset juhtimisstiili jätkata.
Soovin kõigile palju jõudu volikogu ees seisvate ülesannete täitmiseks, et meie ühine töö saaks tehtud võimalikult hästi.

Päevakorrapunkt nr 2

Haapsalu Linnavolikogu aseesimehe valimine

KUULATI istungi juhatajat Andres Ammast, kes tutvustas aseesimehe valimise protseduuri, mille läbiviijaks on jätkuvalt Haapsalu linna valimiskomisjon.
Hr Ammas palus esitada kandidaadid volikogu aseesimehe ametikohale.

Volikogu liige Märt Maiste esitas volikogu aseesimehe kandidaadiks
volikogu liikme Arder Väli (kirjalik nõusolek protokolli juures).

Volikogu liige Urmas Sukles esitas volikogu aseesimehe kandidaadiks
volikogu liikme Kalju Aigro (kirjalik nõusolek protokolli juures).

Rohkem ettepanekuid ei tehtud.

Volikogu esimees Andres Ammas tegi ettepaneku sulgeda nimekiri.
HÄÄLETATI:
poolt 20 volikogu liiget, vastu ei hääletatud.

Haapsalu linna valimiskomisjon viis läbi salajase hääletamise.

KUULATI valimiskomisjoni liige Andres Rüütelit, kes luges ette valimiskomisjoni 04.11.2002 protokolli nr 9 (koopia protokolli juures).
Arder Väli poolt hääletas 15 volikogu liiget.
Kalju Aigro poolt hääletas 5 volikogu liiget.
Seega sai koosseisu häälteenamuse kandidaat Arder Väli.

Proteste salajase hääletamise läbiviimise kohta ei esitatud.
Seega osutus volikogu aseesimehe ametikohale valituks Arder Väli.

KUULATI istungi juhatajat Andres Ammast, kes luges ette Haapsalu linna valimiskomisjoni otsuse nr 13 “Haapsalu Linnavolikogu aseesimehe valimine” (koopia protokolli juures).

KUULATI volikogu esimeest Andres Ammast, kes tänas lilledega endist linnavolikogu esimeest Andres Lipstokki ja aseesimeest Kalju Aigrot.

Päevakorrapunkt nr 3

Haapsalu linnavalitsuse tagasiastumispalve rahuldamine

KUULATI linnapea Urmas Suklest, kes teatas, et vastavalt kohaliku omavalitsuse korralduse seaduse §-le 29 edastab ta volikogu esimehele, istungi juhatajale Haapsalu Linnavalitsuse lahkumispalve.

KUULATI volikogu esimeest Andres Ammast, kes luges ette Haapsalu Linnavalitsuse lahkumispalve.

OTSUSTATI: võtta Haapsalu Linnavalitsuse lahkumispalve teadmiseks (protokolli juures).

Hääletamist ei nõutud.

Kristel Jupits							Andres Ammas
Haapsalu valimiskomisjoni esimees				Volikogu esimees